Aquest és el procediment que han de seguir les persones jurídiques (universitats, centres de recerca, fundacions, etc.) si volen sol·licitar un ajut.
Les convocatòries que van dirigides a persones jurídiques han d'estar presentades per la persona representant legal de l'entitat.
Amb l'administració electrònica, per facilitar la gestió, l'AGAUR pot establir un procediment de presentació, que es basa en els passos següents:
Cal firmar un conveni de col·laboració entre la institució i l'AGAUR.
Us el podeu descarregar en aquest enllaç
Només s'ha de signar una vegada i serveix per tots els ajuts gestionats per l'AGAUR que usin aquest sistema de presentació.
Consulteu aquí la relació d'entitats amb conveni.
L'entitat designarà una persona que actuarà com a administradora dins l'aplicatiu de gestió d'ajuts i subvencions propietat de l'AGAUR (BOGA).
Aquesta persona serà la que podrà donar d'alta a les persones de la seva entitat en els diferents perfils dins del BOGA.
Podeu consultar els perfils aquí.
Per acabar el procés de presentació de sol·licituds caldrà que, com a mínim, s'estableixi una persona amb el perfil de validadora.
Si voleu canviar la persona administradora cal que envieu aquest formulari signat per la persona representant legal.
S'ha d'enviar a través d'EACAT o un registre electrònic vàlid.
La persona responsable de la sol·licitud, omplirà i enviarà el formulari mitjançant el Portal de Tràmits Gencat dins del termini establert a la convocatòria.
No és necessari que signi la sol·licitud, ni que enviï cap documentació en paper.
Aquesta sol·licitud és provisional i, fins que l'entitat no enviï el document de confirmació en el termini establert, no s'entendrà presentada.
La persona responsable de la sol·licitud provisional no ha d'avisar a la seva entitat que ha presentat una sol·licitud.
VALIDAR O REBUTJAR LES SOL·LICITUDS PER PART DE L'ENTITAT
La convocatòria establirà un segon termini per tal que les persones amb perfil de validadores, puguin accedir a BOGA, on trobaran totes les sol·licituds presentades pel seu personal investigador/candidat.
Les persones validadores hauran de comprovar si les sol·licitud provisionals presentades pertanyen a l'entitat i comprovar si estan d'acord en presentar-les (per exemple, perquè pensessin que el projecte no és adequat).
En cas afirmatiu, les han de marcar com a acceptades.
En cas negatiu, les han de marcar com a rebutjades i indicar-ne els motius.
Totes les sol·licituds han d'estar o acceptades o rebutjades.
Si es detecten errades en l'entitat d'adscripció, caldrà posar-se en contacte amb el personal gestor de la convocatòria.
GENERAR EL DOCUMENT DE CONFIRMACIÓ DE PRESENTACIÓ I PRESENTAR-LO OFICIALMENT
Un cop totes les sol·licituds han estat acceptades o rebutjades, clicant a "Crear document de confirmació", es generarà el document de confirmació de presentació de sol·licituds.
Aquest contindrà la totalitat de sol·licituds, acceptades i rebutjades, les declaracions responsables i hi constarà la persona representant legal de l'entitat.
El document de confirmació cal que estigui firmat de forma electrònica per la persona representant legal.
Aquest document s'ha d'enviar, dins de termini, mitjançant l 'EACAT en el cas de ser entitat pública o per altres canals telemàtics oficials, en cas de ser una entitat privada.
Si no es fa així, les sol·licituds de la seva entitat estaran fora de termini.
Un cop efectuat l'enviament d'aquest document, s'haurà completat el procediment de presentació de sol·licituds.
Ajuts per a la contractació de personal investigador novell (FI)
Ajuts per a la incorporació de personal investigador postdoctoral al sistema català de ciència i tecnologia dins del programa Beatriu de Pinós (BP)
Ajuts de suport a departaments i unitats de recerca universitaris per a la contractació de personal investigador predoctoral en formació als departaments d'universitats del sistema universitari de Catalunya (FI-SDUR)